Jack Kilby

Jack St. Claire Kilby (1923 — 2005) estis usona fizikisto kaj inĝeniero pri elektro.

Fine de la 1950-jaroj, ĵus kontraktita de Texas Instruments, li produktis blaton el kristalo, kiu kunigis erojn antaŭe dismetitaj, kiel transistoroj, rezistiloj kaj kondensiloj.

Dum la dua mondmilito, Kilby laboris por Office of Strategic Services. Du jarojn poste, en 1947, li diplomiĝis en Universitato de Ilinojso kaj, en 1950, li denove gradiĝis  en la Universitato de Viskonsino, pri elektronika inĝenierarto.

Li transloĝiĝis al Milvokio, Viskonsino, por labori ĉe Centralab, branĉo de Globe-Union Corporation, uno el la pioniroj en la fabrikado de transistoroj.

En 1958 li eklaboris ĉe Texas Instruments, Inc., kie li ekrespondecis pri la esploro pri miniaturigo de elektronika cirkvito. Ene de tiu jaro, Kilby projektis la unuan integran cirkvito de li montrita en la 12-a de septembro.

Tamen, samtempe por alia entrepreno, Fairchild Corporation, alia sciencisto, nomita Robert Noyce disvolvigadis similan projekton.

Meze de la 1960-aj jaroj, Kilby kreis integrajn cirkvitojn por transkontinenta balistika misilo, nomita Minuteman, sed la unua konkreta ĝenerala uzo de tiu inventaĵo estas la poŝa kalkulilo, fabrikitaj sojle de la 1970-aj jaroj.

En oktobro 2000 kune kun Zhores Alferov kaj Herbert Kroemer li estis nobel-premiita pri Fiziko.

Pro kancero, li mortis 81-jaraĝa en Dalaso, Usono.

Kategorio:Informadiko
Kategorio:Pioniraj komputikistoj
Kategorio:Usonaj inĝenieroj
Kategorio:Usonaj inventistoj
Kategorio:Usonaj Nobel-premiitoj